section_heading: Pokretači na strani potražnje i pokretači na strani ponude
paragraph_text: Ključni faktor koji određuje ima li distribucija prodaje dugi rep jesu troškovi skladištenja i distribucije. Ako su troškovi skladištenja i distribucije zanemarivi, tada postaje ekonomski opravdano prodavati relativno nepopularne proizvode. Međutim, ako su troškovi skladištenja i distribucije visoki, tada se mogu prodavati samo najpopularniji proizvodi. Primjerice, tradicionalna videoteka ima ograničeni prostor na policama, koji plaća u obliku općih administrativnih troškova poslovanja. U cilju maksimiziranja dobiti moraju se nuditi samo najpopularniji filmovi kako bi se osiguralo da niti jedan dio prostora na policama nije neiskorišten. Budući da Netflix skladišti filmove u centraliziranim skladištima njegovi su troškovi skladištenja puno niži, a troškovi distribucije jednaki su za popularne filmove i nepopularne filmove. Netflix stoga može ekonomski opravdano držati puno veći izbor filmova od tradicionalne videoteke. Ekonomija skladištenja i distribucije omogućava iskorištavanje dugog repa te je Netflix uočio da se na agregatnoj razini "nepopularni" filmovi iznajmljuju više od popularnih.